Püssi mõis

Püssi mõis (saksa keeles Neu-Isenhof) oli rüütlimõis Lüganuse kihelkonnas Virumaalhttp://www.mois.ee/pikknimp.shtml (vaadatud 23.12.2015).. Nüüdisajal jääb mõis Ida-Viru maakonda Lüganuse valda.
pisi|Püssi mõisa peahoone 20. sajandi alguses
pisi|Püssi mõisa sepikoda
Püssi nime on esimest korda mainitud kujul Püssz 1472. aastal.

Omanikud
Enne Põhjasõda kuulus mõis OxenstiernadelePüssi mõis (Lüganuse  khk), Kinnistute register Eesti Rahvusarhiivis
1732. aastal ostis Püssi mõisa Holsteini kaardiväe kindralmajor, Eestimaa maanõunik ja Eestimaa rüütelkonna peamees (1747–1753) Otto Magnus von Stackelberg. Püssi mõis oli tema valduste keskus, lähikonnas kuulusid talle veel Purtse mõis ja Kohtla mõis. Püssi mõisa päris tema poeg Otto Magnus von Stackelberg juunior (1736–1800).  Püssi mõisa rentnik oli Otto Magnus von Toll (1752–1804)Leo Anvelt, О. W. Masing Lüganusel. Keel ja Kirjandus, 1968, nr 12, lk 725.

1876. aastal moodustas Otto Magnus von Stackelberg  (1808–1885) fideikomissi Stackelbergide mõisatest, kuhu kuulusid Püssi, Purtse, Hirmuse, Voorepere, Kohtla ja Ereda mõisad, mille päris 1903. aastal Ernst von Stackelberg (1840–1919).

Mõisahooned

Püssi mõisa sepikoda13951 Püssi mõisa sepikoda, 19. sajand, Kultuurimälestiste riiklik register. ja Püssi mõisa kohtumaja13947 Püssi mõisa kohtumaja, 19. sajand, Kultuurimälestiste riiklik register. on tunnistatud kultuurimälestiseks.
pisi|Püssi mõisa karjakastell
Otto Magnus von Stackelberg juunior oli Venemaa keisririigi diplomaat ja pikaajaline kõrge positsioon Vene tsaariõukonnas tuli kasuks. Tsaariarmee toitlustamiseks ostis krahv ümbruskonnast kokku pulle, nuumas neid ning müüs edasi tsaariarmeele. Selleks rajatigi aastail 1850–1890 Püssi mõisa juurde suur karjakastellPüssi mõisa karjakastell 19. sajandist, Reisijuht.ee, 21.07.2018..

1917. aastal, kui Virumaal algas mõisate ülevõtmine vastavalt Eestimaa Nõukogude Täitevkomitee 24. novembri 1917. aasta otsusele, toetas otsust ka Eesti maatameeste konverents Tallinnas 3. ja 4. detsembril. Üldiselt läks mõisate ülevõtmine rahulikult, vaid Püssis tekkis tõsine konflikt 10. detsembril 1917, kus lasti 4. jalaväepolgu sõdurite pooltKarl Siilivask, Revolutsioon ja klassisõda Eestis 1917–1919, Eesti TA Toimetised. Ühiskonnateadused. Köide 40, 1991, nr. 1, lk 18 maha kolm Tallinnast tulnud punakaartlast Mihkel Aitsam, Rudolf Imberg ja Jüri Kalmus40 aastat tagasi Püssi mõisas, 1957 EESTI RAADIO, 10.12.1957.

Viited

Välislingid

Kategooria:Eestimaa fideikomissmõisad
Kategooria:Virumaa mõisad
Kategooria:Lüganuse kihelkond
Kategooria:Stackelbergide mõisad‎
Kategooria:Oxenstiernade mõisad
Kategooria:Taubede mõisad
Kategooria:Krüdenerite mõisad